**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa vyhlasuje chránený areál Tisovský kras | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    21.10.2022 Ukončenie: 31.10.2022 |
| **Predpokladaný termín predloženia na pripomienkové konanie** | December 2022 |
| **Predpokladaný termín začiatku a ukončenia ZP\*\*** |  |
| **Predpokladaný termín predloženia na rokovanie vlády   SR\*** | Február 2023 |

|  |
| --- |
| **2.  Definovanie problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o označenie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Tisovský kras je aj odôvodnené stanovisko Európskej komisie k porušeniu č. 2019/2141 v tejto veci. |
| **3.  Ciele a výsledný stav** |
| Zabezpečenie priaznivého stavu biotopov európskeho a národného významu a druhov rastlín a živočíchov európskeho a národného významu, ktoré sú predmetom ochrany navrhovaného CHA Tisovský kras a zároveň zabezpečenie plnenia medzinárodných záväzkov ochrany európskej sústavy chránených území Natura 2000. Zachovanie súčasného bezzásahového režimu na časti lesných pozemkov nachádzajúcich sa v existujúcej prírodnej rezervácií Hlboký jarok, rovnako ako extenzívneho využívania ostatnej časti navrhovaného CHA, v súlade s cieľmi ochrany. |
| **4.  Dotknuté subjekty** |
| Vlastníci, správcovia a nájomcovia dotknutých pozemkov, obec, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Vyhlásenie územia za CHA podľa zákona č. 543/2002 Z. z o ochrane prírody a krajiny v znení neskorších predpisov (ďalej len „zákon č. 543/2002 Z. z.“) zabezpečí priaznivý stav predmetov ochrany navrhovaného CHA Tisovský kras, ktorými sú biotopy a druhy európskeho a národného významu, ako aj ochranu cenných abiotických javov. Uvedené ciele možno dosiahnuť dodržiavaním ustanovení územnej ochrany definovanými zákonom č. 543/2002 Z. z. Dôvodom vyhlásenia CHA Tisovský kras je súčasne aj splnenie požiadavky vyplývajúcej z článku 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Tisovský kras nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| **-** |
| **8.  Preskúmanie účelnosti** |
| Vyhlásením CHA Tisovský kras a následným schválením programu starostlivosti bude, v súlade s požiadavkami Európskej komisie, splnený záväzok na stanovenie cieľov ochrany a opatrení pre územia patriace do sústavy Natura 2000. Vyhodnocovanie plnenia programu starostlivosti bude realizované priebežne počas obdobia jeho platnosti. Vyhodnocovanie bude vychádzať z výstupov alebo merateľných indikátorov určených opatrení a podľa navrhovaných termínov. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* vyplniť iba v prípade, ak sa záverečné posúdenie vybraných vplyvov uskutočnili v zmysle bodu 9.1. jednotnej metodiky.

\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

|  |  |  |  |  |  |  |  |
| --- | --- | --- | --- | --- | --- | --- | --- |
| **9. Vybrané vplyvy materiálu** | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | Čiastočne |
|  |  |  |  | |  |  |  |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | Áno |  | |  |  | Nie |
| **Vplyvy na podnikateľské prostredie** |  | **Pozitívne** |  | | **Žiadne** |  | **Negatívne** |
| z toho vplyvy na MSP |  | Pozitívne |  | | Žiadne |  | Negatívne |
| Mechanizmus znižovania byrokracie  a nákladov sa uplatňuje: |  | Áno | |  |  |  | Nie |
| **Sociálne vplyvy** |  | **Pozitívne** |  | | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | **Negatívne** |
| **Vplyvy na informatizáciu spoločnosti** |  | **Pozitívne** |  | | **Žiadne** |  | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| **10.  Poznámky** |
| Takmer celé územie CHA Tisovský kras je súčasťou európskej sústavy chránených území Natura 2000 – územia európskeho významu SKUEV0282 Tisovský kras a Chráneného vtáčieho územia Muránska planina – Stolica.  Na území navrhovaného CHA Tisovský kras sa navrhuje zóna A s 5. stupňom ochrany na výmere 37,72 ha (2,42 %), s 3. stupňom ochrany 368,03 ha (23,62 %) a s 2. stupňom ochrany zvyšných1 152,41 ha (73,96 % z celkovej výmery CHA).  Z hľadiska vlastníckych vzťahov prevláda súkromné, ktoré je na 59,26 % výmery CHA Tisovský kras. V CHA Tisovský kras sa predpokladá obmedzenie bežného obhospodarovania vyplývajúce zo zákazov a iných podmienok ochrany prírody a krajiny na výmere 37,4981 ha. K tomuto obmedzeniu dochádza v rámci existujúcej prírodnej rezervácii Hlboký jarok (napr. v roku 2019 boli oprávnenému subjektu vyplatené náhrady vo výške 5 527,93 €). Nakoľko vyhlásením chráneného areálu Tisovský kras nedochádza k rozšíreniu územia s 5. stupňom ochrany, nie je potrebné vypracovávať analýzu vplyvov na podnikateľské prostredie. Podrobnosti k zmene stupňa ochrany sú uvedené v dôvodovej správe.  Vplyv na rozpočet verejnej správy bol vyčíslený na 1 345,53 €, tieto finančné prostriedky sú určené na označenie navrhovaného CHA Tisovský kras a jeho zón.  Predkladaný materiál nemá sociálne vplyvy, takisto sa vo vzťahu k súčasným a navrhovaným stupňom ochrany nepredpokladá vplyv na podnikateľské prostredie.  Zámer vyhlásiť CHA Tisovský kras bol v zmysle § 50 zákona č. 543/2002 Z. z. oznámený Okresným úradom Banská Bystrica. K zámeru zo strany dotknutých subjektov neboli doručené žiadne pripomienky. |
| **11.  Kontakt na spracovateľa** |
| RNDr. Jana Durkošová, riaditeľka odboru ochrany prírody, sekcia ochrany prírody a biodiverzity MŽP SR ([jana.durkosova@enviro.gov.sk](mailto:jana.durkosova@enviro.gov.sk), tel. č. 02/ 5956 2211). |
| **12.  Zdroje** |
| Projekt ochrany chráneného areálu Tisovský kras (dostupný na odkaze: <https://www.sopsr.sk/chatisovskykras/>); odborné podklady Správy Národného parku Muránska planina so sídlom v Revúcej (Ing. Ján Smidt, riaditeľ, [jan.smidt@sopsr.sk](mailto:jan.smidt@sopsr.sk)). |
| **13.  Stanovisko Komisie na posudzovanie vybraných vplyvov z PPK č. 252**          (v prípade, ak sa uskutočnilo v zmysle bodu 8.1 Jednotnej metodiky) |
|     Súhlasné                        Súhlasné s návrhom na dopracovanie                          Nesúhlasné  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**  Komisia odporúča predkladateľovi dopracovať časť 8. Preskúmanie o termín a kritéria preskúmania účelnosti.  Odôvodnenie: Ide o povinný údaj, ktorým sa sleduje naplnenie cieľa predkladaného materiálu.  **K sociálnym vplyvom**  Predložený materiál predpokladá s účinnosťou od 1. decembra 2022 vyhlásiť chránený areál Tisovský kras, ktorým zároveň dôjde ku zrušeniu dvoch doteraz existujúcich území. Predkladateľ uvádza v bode 10. Poznámky doložky vybraných vplyvov, že v uvádzanom chránenom areáli prevláda súkromné vlastníctvo pozemkov, ktoré je na 59,26% výmery CHA Tisovský kras a že sa predpokladá obmedzenie bežného obhospodarovania. V navrhovanom chránenom areáli sa v porovnaní so súčasným stavom na niektorých plochách mení stupeň ochrany prírody. Podľa § 61e zákona č. 543/2002 Z. z. o ochrane prírody a krajiny v znení neskorších predpisov nárok na finančnú náhradu za obmedzenie bežného obhospodarovania začína plynúť dňom nadobudnutia „účinnosti všeobecne záväzného právneho predpisu, ktorým sa vyhlasuje chránené územie alebo menia podmienky jeho ochrany, z ktorého vyplýva obmedzenie bežného obhospodarovania“. Na základe uvádzaného Komisia odporúča predkladateľovi zhodnotiť sociálne vplyvy predkladaného materiálu ku dňu vyhlásenia chráneného areálu na skupinu vlastníkov dotknutých pozemkov – fyzické osoby. Sociálne vplyvy predloženého materiálu je potrebné korektne označiť v bode 9. doložky vybraných vplyvov, ako aj ich bližšie zhodnotiť v separátnej analýze sociálnych vplyvov.  **III. Záver:** Stála pracovná komisia na posudzovanie vybraných vplyvov vyjadruje  **súhlasné stanovisko s návrhom na dopracovanie**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **Vyhodnotenie MŽP SR:**  **K doložke vybraných vplyvov**  MŽP SR dopracovalo časť 8. Preskúmanie o termín a kritéria preskúmania účelnosti.  **K sociálnym vplyvom**  Vyhlásením CHA Tisovský kras nedochádza k zvýšeniu 5. stupňa ochrany, ale v dôsledku vymedzenie územia na parcelný stav dôjde k spresneniu hranice. Súčasťou navrhovaného CHA je prírodná rezervácia Hlboký jarok, ktorá bola vyhlásená v roku 1988 a bola vymedzená slovným opisom hraníc. Vyhlásením CHA Tisovský kras teda nedôjde k zvýšeniu obmedzenia bežného obhospodarovania. |
| **14.  Stanovisko Komisie na posudzovanie vybraných vplyvov zo záverečného posúdenia**          (v prípade, ak sa uskutočnilo v zmysle bodu 9.1. Jednotnej metodiky) |
|     Súhlasné                        Súhlasné s návrhom na dopracovanie                          Nesúhlasné |